**Ilmoittautumis- ja ennakkoäänestyslomake yhtiökokousta varten**

**Atria Oyj:n varsinainen yhtiökokous 23.4.2024**

Atria Oyj:n (”**Yhtiö**”) varsinainen yhtiökokous 2024 (”**Yhtiökokous**”) pidetään tiistaina 23.4.2024 kello 13.00 alkaen Pikku Finlandiassa (Karamzininranta 4, 00100 Helsinki). Yhtiökokoukseen ilmoittautuneiden osallistujien vastaanottaminen ja äänestyslippujen jakaminen kokouspaikalla aloitetaan klo 12.00.

Tällä lomakkeella osakkeenomistaja voi ilmoittautua Yhtiökokoukseen, jonka lisäksi on myös mahdollista äänestää ennakkoon tietyissä Yhtiökokouksen asialistalla olevissa asiakohdissa. Osakkeenomistajaa, jonka osakkeet on merkitty hänen henkilökohtaiselle suomalaiselle arvo-osuustililleen, suositellaan ilmoittautumaan Yhtiökokoukseen ja äänestämään ennakkoon ensisijaisesti sähköisesti Yhtiön internetsivujen kautta osoitteessa https://www.atria.com/sijoittajat/yhtiokokoukset/yhtiokokous-2024/.

Oikeus osallistua Yhtiökokoukseen on osakkeenomistajalla, joka on Yhtiökokouksen täsmäytyspäivänä 11.4.2024 merkittynä Euroclear Finland Oy:n pitämään Yhtiön osakasluetteloon. Osakkeenomistaja, jonka osakkeet on merkitty hänen henkilökohtaiselle suomalaiselle arvo-osuustililleen, on rekisteröity Yhtiön osakasluetteloon. Yhtiön osakasluetteloon merkityn osakkeenomistajan, joka haluaa osallistua Yhtiökokoukseen, tulee ilmoittautua kokoukseen viimeistään 15.4.2024 kello 16.00 täyttämällä tässä lomakkeessa vaaditut tiedot ja allekirjoittamalla sekä päiväämällä tämän lomakkeen (allekirjoitus ja päivämäärä tulevat lomakkeen viimeiselle sivulle). Ilmoittautumisen tulee olla perillä Yhtiöllä ennen edellä mainittua aikaa.

Mikäli osakkeenomistaja haluaa äänestää ennakkoon tällä lomakkeella, tulee hänen lisäksi täyttää viimeisellä sivulla oleva ennakkoäänestystaulukko. Ennakkoon äänestäminen ei ole pakollista. Mahdollinen ennakkoon äänestäminen tämän lomakkeen perusteella edellyttää, että osakkeenomistajan osakkeet on merkitty hänen henkilökohtaiselle suomalaiselle arvo-osuustililleen. Mahdollisten ennakkoäänten määrä vahvistuu Yhtiökokouksen täsmäytyspäivänä arvo-osuustilillä olevan omistuksen perusteella.

Mikäli osakkeenomistaja on yhteisö (ml. kuolinpesä), yhteisön laillisen edustajan tai yhteisön valtuuttaman henkilön tulee toimittaa tarvittavat asiakirjat yhteisön edustamisoikeuden todistamiseksi (esimerkiksi kaupparekisteriote tai hallituksen päätös). Asiakirjat pyydetään liittämään tämän lomakkeen yhteyteen. Mikäli asiakirjoja ei toimiteta ennen ilmoittautumis- ja ennakkoäänestysajan päättymistä, tai ne ovat muutoin puutteelliset, yhteisön osallistumisoikeus Yhtiökokoukseen voidaan evätä eikä yhteisön osakkeita lasketa mukaan Yhtiökokouksessa edustetuiksi osakkeiksi. Mahdolliset ennakkoon annetut äänet voidaan myös jättää huomioimatta Yhtiökokouksessa.

Lomake palautetaan täytettynä ja allekirjoitettuna sähköpostitse osoitteeseen agm@innovatics.fi tai postitse osoitteeseen Innovatics Oy, Yhtiökokous / Atria Oyj, Ratamestarinkatu 13 A, 00520 Helsinki ennen ilmoittautumis- ja ennakkoäänestysajan päättymistä.

Lomakkeella annettavien henkilötietojen perusteella yksilöidään osakkeenomistaja arvo-osuusjärjestelmän tietoihin verraten sekä vahvistetaan osakeomistus Yhtiökokouksen täsmäytyspäivänä. Henkilötiedot tallennetaan Innovatics Oy:n yhtiökokoustietokantaan kyseessä olevan yhtiön käyttöön eikä tietoja käytetä muihin tarkoituksiin eikä muihin yhtiökokouksiin.

*[Jatkuu seuraavalla sivulla]*

**Ilmoittautumiseen vaadittavat tiedot**

|  |  |
| --- | --- |
| Osakkeenomistajan nimi |  |
| Syntymäaika tai Y-tunnus |  |
| Osoite |  |
| Postinumero |  |
| Maa |  |
| Puhelinnumero ja/tai sähköpostiosoite |  |
| Mahdollisen asiamiehen tai lakisääteisen edustajan nimi |  |
| Mahdollisen avustajan nimi |  |

*[Jatkuu seuraavalla sivulla]*

**Ennakkoäänestäminen**

Ennakkoääniä annetaan Yhtiökokouksessa kussakin seuraavalla sivulla mainitussa Yhtiökokouksen asialistalla olevassa asiakohdassa rastilla (X) merkityllä tavalla.

* Vaihtoehto ”Puolesta” tai ”Kyllä” tarkoittaa, että osakkeenomistaja kannattaa kyseisen asiakohdan pohjaesityksen hyväksymistä.
* Vaihtoehto ”Vastaan” tai ”Ei” tarkoittaa, että osakkeenomistaja vastustaa kyseisen asiakohdan pohjaesityksen hyväksymistä. Ennakkoon äänestämällä ei ole mahdollista esittää kokoukselle vastaehdotusta eikä vaatia täyttä ääntenlaskentaa. Mikäli osakkeenomistaja on merkinnyt ”Vastaan” tai ”Ei” asiakohdassa, joka vaatii vastaehdotuksen, tämä tulkitaan osakkeenomistajan ilmoitukseksi siitä, ettei hänen osakkeitaan tule ottaa huomioon kokouksessa edustettuina osakkeina tässä asiakohdassa. Osakkeenomistajan edustamia osakkeita ei kyseisessä asiakohdassa lueta kokouksessa edustetuiksi osakkeiksi eikä hänen ääniään lasketa annetuiksi.
* ”Pidättäydyn äänestämisestä” tarkoittaa tyhjän äänen antamista, jolloin osakkeet lasketaan mukaan asiakohdassa edustettuna oleviin osakkeisiin, millä on merkitystä mm. määräenemmistöpäätöksissä (esim. asiakohdat 20-21). Määräenemmistöpäätöksissä otetaan huomioon kaikki yhtiökokouksessa edustetut osakkeet. Näin ollen äänestämisestä pidättäytyminen vaikuttaa äänestyksen tulokseen. Osakkeenomistajan tulee tiedostaa tämä etenkin siinä tapauksessa, jos hänen tarkoituksenaan ei ole äänestää ehdotusta vastaan.

Osakkeenomistajan edustamia osakkeita ei kyseisessä asiakohdassa lueta kokouksessa edustetuiksi osakkeiksi eikä hänen ääniään lasketa annetuiksi, mikäli

* tiettyyn asiakohtaan ei ole rastittu yhtään vaihtoehtoa
* samaan asiakohtaan on rastittu useampi kuin yksi vaihtoehto
* muuta tekstiä tai merkintöjä kuin rasti (X) on käytetty ennakkoäänen ilmoittamiseen

Tilanteessa, jossa osakkeenomistaja on äänestänyt ennakkoon useammin kuin kerran tai enemmän kuin yhden äänestyskanavan välityksellä, esimerkiksi sekä sähköisesti että tätä lomaketta käyttäen, voimaan jää viimeisimpänä annetut äänet.

*[Jatkuu seuraavalla sivulla]*

**Yhtiökokouksen asiakohdat**

Asiakohdissa 7–22 käsitellään yhtiökokouskutsun mukaisia Yhtiön hallituksen, osakkeenomistajien ja osakkeenomistajien nimitystoimikunnan ehdotuksia Yhtiökokoukselle.

|  |  |  |  |  |
| --- | --- | --- | --- | --- |
|  |  | **Puolesta/Kyllä** | **Vastaan/Ei** | **Pidättäydyn äänestämästä** |
| 7. | Tilinpäätöksen ja konsernitilinpäätöksen vahvistaminen | ☐ | ☐ | ☐ |
| 8. | Taseen osoittaman voiton käyttäminen ja osingonmaksusta ja pääomanpalautuksesta päättäminen | ☐ | ☐ | ☐ |
| 9. | Vastuuvapaudesta päättäminen hallintoneuvoston ja hallituksen jäsenille sekä toimitusjohtajalle tilikaudelta 1.1.– 31.12.2023 | ☐ | ☐ | ☐ |
| 10. | Toimielinten palkitsemisraportin vahvistaminen | ☐ | ☐ | ☐ |
| 11. | Toimielinten palkitsemispolitiikan vahvistaminen |  |  |  |
| 12. | Hallintoneuvoston jäsenten palkkioista päättäminen | ☐ | ☐ | ☐ |
| 13. | Hallintoneuvoston jäsenten lukumäärästä päättäminen | ☐ | ☐ | ☐ |
| 14. | Hallintoneuvoston jäsenten valinta erovuoroisten tilalle | ☐ | ☐ | ☐ |
| 15. | Hallituksen jäsenten palkkioista päättäminen | ☐ | ☐ | ☐ |
| 16. | Hallituksen jäsenten lukumäärästä päättäminen | ☐ | ☐ | ☐ |
| 17. | Hallituksen jäsenten valinta erovuoroisten tilalle | ☐ | ☐ | ☐ |
| 18. | Tilintarkastajien lukumäärästä ja tilintarkastajien ja kestävyysraportoinnin varmentajan palkkiosta päättäminen | ☐ | ☐ | ☐ |
| 19. | Tilintarkastajien ja kestävyysraportoinnin varmentajan valinta | ☐ | ☐ | ☐ |
| 20. | Hallituksen valtuuttaminen päättämään omien osakkeiden hankkimisesta | ☐ | ☐ | ☐ |
| 21. | Hallituksen valtuuttaminen päättämään osakeannista ja osakkeisiin oikeutta-vien erityisten oikeuksien antamisesta | ☐ | ☐ | ☐ |
| 22. | Hallituksen valtuuttaminen päättämään rahalahjoituksen tekemisestä | ☐ | ☐ | ☐ |

**Allekirjoitus ja päiväys**

|  |  |
| --- | --- |
| Paikka ja päiväys |  |
| Allekirjoitus |  |
| Nimenselvennys |  |
| Allekirjoitus |  |
| Nimenselvennys |  |